[bookmark: _Hlk231476771]7.pielikums
Atklāta konkursa nolikumam
ID Nr. RSU 2026/111/AK
IEPIRKUMA LIGUMA PROJEKTS

LĪGUMS Nr. _____________
Par Konica Minolta drukas iekārtu apkopi un remontu

Rīgā, DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

Rīgas Stradiņa universitāte (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”) ____ (Amats) _____ (Vārs Uzvārds) personā, kurš rīkojas atbilstīgi ______________ (pārstāvības pamats – statūti, pilnvara, rīkojums u.c.) (turpmāk – Pircējs), no vienas puses,
un 
____________ „____________”____ (Amats) _____ (Vārs Uzvārds) personā, kurš rīkojas atbilstīgi ______________ (pārstāvības pamats – statūti, pilnvara, rīkojums u.c.) (turpmāk – Pārdevējs), no otras puses (abi kopā turpmāk – Puses), 
pamatojoties uz atklāta konkursa “Konica Minolta drukas iekārtu apkope un remonts” (Iepirkuma identifikācijas Nr. RSU 2026/111/AK) (turpmāk – Atklāts konkurss) rezultātiem,
izsakot savu brīvu gribu – bez maldības, viltus vai spaidiem, noslēdz šāda satura pirkuma līgumu (turpmāk – Līgums): 

1. Līguma priekšmets
0. Pasūtītājs pasūta un Izpildītājs apņemas sniegt  Konica Minolta drukas iekārtu apkopes un remonta pakalpojumus atbilstoši tehniskajai specifikācijai (turpmāk – Pakalpojumi), kas pievienota Līgumam kā tā 1.pielikums un ir neatņemama Līguma sastāvdaļas.
0. Pakalpojumu ietvaros Izpildītājs pieņem apkopē arī Pasūtītāja drukas iekārtas, neatkarīgi no tā, kāds ir regulāri maināmo detaļu nolietojums (tonera kasetnes, fotocilindri, termofiksators, u.c.).
0. Izpildītājs Pakalpojumus veic pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pasūtītājs.
0. Pakalpojumu sniegšanas vieta: _________.
0. Izpildītājs nodrošina, ka Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.

1. Līgumcena un norēķinu kārtība
1. [bookmark: _GoBack]Cena par Pakalpojumiem noteikta Līguma 2.pielikumā “Finanšu piedāvājums”. 
1. [bookmark: _Hlk40785659]Līgumcena par Pakalpojumiem ir līdz 30 000,00 EUR (trīsdesmit tūkstoši euro, 00 centi) bez pievienotās vērtības nodokļa (turpmāk – PVN) (turpmāk – Līgumcena).
1. Papildus Līgumcenai Pasūtītājs maksā PVN Latvijas Republikā spēkā esošajos normatīvajos aktos noteiktajā apmērā.
1. Ja saskaņā ar normatīvajiem aktiem turpmāk tiek grozīta pievienotās vērtības nodokļa (PVN) likme, Līgumcena (kā arī jebkuru līgumā noteikto daļējo maksājumu apmērs) ar PVN tiek grozīta atbilstoši PVN likmes izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi. 
1. Līgumcenā ir iekļautas visas ar Pakalpojumu sniegšanu saistītās izmaksas – nodokļi (izņemot PVN), materiāli, darbaspēka izmaksas, tehniskais nodrošinājumus, piegāde u.c.
1. Pasūtītājs vismaz vienu reizi mēnesī fiksē katrās tehniskajā specifikācijā noteiktās iekārtas veikto skenējumu un izdruku/kopiju skaitu, pamatojoties uz fiksēto skenējumu un veikto izdruku skaitu saskaņā ar tehnisko specifikāciju un finanšu piedāvājumu, nosūta to Izpildītājam, kas sagatavo rēķinu un nosūta to Pasūtītājam maksājuma veikšanai.
1. Pasūtītājs samaksu par Pakalpojumu, atbilstīgi pieteiktajam un faktiski izpildītajam Pakalpojuma apjomam, veic ar pārskaitījumu uz Izpildītāja Līgumā norādīto norēķinu kontu kredītiestādē 30 (trīsdesmit) kalendāro dienu laikā pēc abpusēji parakstīta pakalpojuma nodošanas - pieņemšanas akta vai Izpildītāja izrakstīta rēķina, kas apliecina Pakalpojuma pieņemšanu – nodošanu, saņemšanas dienas. Izrakstot rēķinu tajā obligāti jānorāda Pasūtītāja Līguma numurs, datums, Pasūtītāja Līguma kontaktpersona, kā arī Izpildītāja norēķinu konts kredītiestādē, pretējā gadījumā Pasūtītājs ir tiesīgs bez soda sankciju piemērošanas, kavēt šajā punktā noteikto maksājumu termiņu.
1. Pasūtītājs pieņem no Izpildītāja strukturētu elektronisku rēķinu — rēķins, kas sagatavots apmaksai, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt, (Strukturēta e-rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Sagatavoto rēķinu Izpildītājs nosūta uz RSU e-adresi EINVOICE@90000013771, pievienojot digitālo rēķinu (ar pielikumiem vai citiem darījumu apliecinošiem dokumentiem, piem. PNA) arī lasāmā formātā (PDF). Vienlaicīgi ar rēķinu Izpildītājs iesniedz Pasūtītājam abpusēji parakstītu Pakalpojuma pieņemšanas – nodošanas aktu.
1. Maksājums uzskatāms par veiktu ar dienu, kad Pasūtītājs ir pārskaitījis naudas summu uz Izpildītāja norādīto norēķinu kontu kredītiestādē. Norēķinu konts var tikt mainīts tikai uz Izpildītāja iesniegtas un apstiprinātas informācijas pamata, Pusēm slēdzot rakstisku vienošanos par grozījumiem Līgumā.
1. Ja Līgumā noteikto maksājumu veikšanas brīdī pastāv kāda Izpildītāja parāda saistība pret Pasūtītāju, kas izriet no šī Līguma nosacījumu neizpildes, Pasūtītājs ir tiesīgs to vienpusēji ieskaitīt, veicot norēķinus.

1. Pakalpojuma pieņemšana – nodošana 
2. Izpildītājs sniedz Pakalpojumus Pasūtītājam ne vēlāk kā 1.pielikumā “Tehniskā specifikācija” noteiktajā termiņā un kārtībā, iepriekš savstarpēji saskaņojot konkrētu Pakalpojuma pieņemšanas – nodošanas vietu un laiku.
2. Noslēdzot Līgumu Izpildītājs un Pasūtītājs sagatavo aktu, kurā tiek fiksēts katras no tehniskajā specifikācijā noteiktās iekārtas skenējumu un kopiju/izdruku skaits, līdz pakalpojuma uzsākšanas dienai. Aktā fiksēto skenējumu un skenējumu un kopiju/izdruku skaitu uzskata par atskaites punktu Pakalpojuma uzsākšanai, pēc kura uzsāk skenējumu un kopiju/izdruku uzskaiti.
2. Drukas iekārtu darbības traucējuma gadījumā Pasūtītājs telefoniski vai elektorniski informē izpildītāju par nepieciešamību ierasties un veikt drukas iekārtu bojājumu diagnosticēšanu. Izpildītājs veic drukas iekārtu tehnisko apkopi un bojājumu novēršanu (remontu) darba dienās šādos termiņos, iepriekš saskaņojot ierašanās laiku ar Pasūtītāju:
2. ja drukas iekārta atrodas kādā no Rīgas pilsētas teritorijā tehniskajā specifikācijā norādītajā adresē:
0. 4 (četru) stundu laikā pēc darbības traucējuma pieteikšanas brīža, ja pieteikums veikts darba dienās līdz plkst.13:00;
0. 20 (divdesmit) stundu laikā pēc darbības traucējuma pieteikšanas brīža, ja pieteikums veikts darba dienās pēc plkst.13:00;
0. ja pieteikums viekts piektdienās pēc plkt. 13:00, tad nākamajā darba dienā līdz plkst.13:00.
2. ja drukas iekārta atrodas citā Latvijas Republikas pilsētas (t.i. ārpus Rīgas) teritorijā tehniskajā specifikācijā norādītajā adresē – 2 (divu) darba dienu laikā pēc darbības traucējuma pieteikšanas brīža.
2. Izpildītājs Pakalpojuma sniegšanai nodrošina vienotu palīdzības dienestu (Help Desk), kas atbilst sekojošiem nosacījumiem:
3. Pasūtītājam iespējams elektroniski pieteikt problēmu 7x24 (katru dienu no plkst. 00:00 līdz plkst. 24:00);
3. vienotais palīdzības dienests sniedz informāciju par problēmu novēršanas gaitu (darba dienās no plkst. 08:30 līdz plkst. 17:00).
2. Pakalpojumu pieņemšana – nodošana tiek noformēta ar Pakalpojumu pieņemšanas – nodošanas akta vai Izpildītāja izrakstīta rēķina, kas apliecina Pakalpojumu pieņemšanu – nodošanu, abpusēju parakstīšanu. Ja Pakalpojumu pieņemšanas – nodošanas ietvaros tiek konstatētas kādas neatbilstības (iztrūkums, nepilnvērtīga funkcionēšana u.c.), Izpildītājam tās jānovērš bez papildus samaksas. Šādā gadījumā Līguma 3.1.punktā noteiktais termiņš paliek spēkā, un Izpildītājam tajā jāiekļaujas.
2. Pakalpojumu izpilde, ja Pasūtītājs to akceptē, var tikt sadalīta pa posmiem atbilstoši veicamajiem uzdevumiem un sasniedzamajiem rezultātiem, kas tiek fiksēts Pakalpojumu pieņemšanas – nodošanas ietvaros. 
2. Jautājumi par Pakalpojumu atbilstību Līguma noteikumiem tiek risināti Pusēm savstarpēji vienojoties. Ja vienoties neizdodas, Pasūtītājs ir tiesīgs pieaicināt ekspertu. Ja eksperta slēdziens apstiprina par pamatotu Pasūtītāja viedokli, Izpildītājs ne tikai novērš attiecīgos trūkumus, bet arī Pasūtītāja noteiktā termiņā un kārtībā sedz eksperta pieaicināšanas izmaksas.

1. Izpildītāja saistības
3. Izpildītājs apņemas Pakalpojumus veikt kvalitatīvi, savlaicīgi un atbilstoši Līguma noteikumiem un Pasūtītāja izvirzītajām prasībām. 
3. Izpildītājs apņemas bez papildu atlīdzības veikt izmaiņas, uzlabojumus vai papildinājumus Pakalpojumiem gadījumā, ja tas neatbildīs Līguma nosacījumiem.
3. Izpildītājs apņemas nodrošināt Pakalpojumu sniegšanu pēc Pasūtītāja pieprasījuma. Bet ne retāk kā 1 (vienu) reizi mēnesī katrai no tehniskajā specifikācijā norādītai iekārtai.
3. Izpildītājs apņemas veikt nekvalitatīvu vai Līguma noteikumiem neatbilstoši sniegtu Pakalpojumu trūkumu novēršanu 2 (divu) darba dienu laikā no akta par konstatētajiem trūkumiem sastādīšanas dienas.
3. Ja Izpildītājs kādu no Līguma izrietošajām saistībām izpilda nepienācīgi vai neizpilda Līgumā noteiktā termiņā, Izpildītājs par katru no pārkāpumiem maksā Pasūtītājam līgumsodu, ja konkrētā saistība ir izsakāma summā:
4. 0,5% apmērā no laikā neizpildītās saistības summas par katru nokavēto dienu, bet ne vairāk kā 10% no Līgumcenas, ja konkrētā saistība ir izsakāma dienās, nevis stundās;
4. 5,00 EUR (pieci euro, 00 centi) par katru nokavēto stundu, bet ne vairāk kā 10% no Līgumcenas, ja konkrētā saistība ir izsakāma stundās;
4. 15,00 EUR (piecpadsmit euro, 00 centi) apmērā par katru nokavēto dienu, bet ne vairāk kā 10% no Līgumcenas, ja konkrētā saistība nav izsakāma summā.
3. Līgumsoda samaksa neatbrīvo Izpildītāju no turpmākas saistību izpildes, ja vien Pasūtītājs konkrētā gadījumā nenosaka savādāk. Pasūtītājs ir tiesīgs ieturēt līgumsodu, veicot savstarpējos norēķinus ar Izpildītāju.
3. Ja Pasūtītājs izbeidz Līgumu sakarā ar to, ka Izpildītājs nepilda savas saistības atbilstoši Līguma nosacījumiem - tad Pasūtītājs neveic samaksu par Izpildītāja uzsāktajiem, bet Līgumā noteiktajā kārtībā nepieņemtajiem darbiem.
3. Izpildītājs apņemas nekavējoties, bet ne vēlāk kā 3 (triju) darba dienu laikā rakstveidā informēt Pasūtītāju, ja Līguma izpildes laikā: 
7. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta; 
7. Izpildītāja saimnieciskā darbība tiek apturēta;
7. Izpildītājs tiek reģistrēts ar PVN apliekamo personu reģistrā vai izslēgts no tā (atsūtot Pasūtītājam apliecības kopiju);
7. Izpildītājam tiek piemērotas vai uz Vienošanos ir attiecināmas - attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
3. Izpildītājs apņemas nodrošināt Pakalpojumu sniegšanā iesaistīto darbinieku kvalifikācijas atbilstību veicamajam darbam, ar normatīvajos aktos noteikto un attiecīgai darba specifikai nepieciešamo kvalifikāciju un prasmi. 
3. Izpildītājs apņemas sniegt mutiskas vai rakstiskas rekomendācijas un/vai konsultācijas Pakalpojuma sniegšanas ietvaros. 
3. Izpildītājam nav tiesību nodot Līguma vai tā daļas izpildi trešajām personām, izņemot gadījumus, ja Izpildītāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju. 
3. Izpildītājs apliecina, ka Pakalpojumu izpildē ir ievērojis trešo personu tiesības, tādējādi nodrošinot Pasūtītāju pret trešo personu prasījumiem.
3. Izpildītājs Pakalpojumu izpildē piesaista šādus speciālistus:
12. __________________.
12. __________________.
3. Izpildītājs Pakalpojumu izpildē piesaista šādus apakšuzņēmējus (dzēst, ja nav attiecināms):

1. Pasūtītāja saistības
4. Pasūtītājs apņemas veikt samaksu par kvalitatīvi, savlaicīgi un atbilstoši Līguma prasībām sniegtiem Pakalpojumiem Līgumā noteiktajos termiņos un kārtībā.
4. Pasūtītājs apņemas, ciktāl tas ir atkarīgs no Pasūtītāja, Izpildītājam nodrošināt pienācīgus apstākļus Pakalpojumu sniegšanai, sniegt visu nepieciešamo informāciju un atbalstu, kas nepieciešams kvalitatīvai Pakalpojumu sniegšanai.
4. Pasūtītājs apņemas savlaicīgi veikt kvalitatīvi, atbilstoši Līguma nosacījumiem un veiktajam pasūtījumam sniegto Pakalpojumu un papildpakalpojumu pieņemšanu.
4. Pasūtītājs ir tiesīgs izvirzīt pretenziju Izpildītājam vai atteikties no Pakalpojumu pieņemšanas, ja Pakalpojumiem tiek konstatēti trūkumi, vai ja Pasūtītāju neapmierina to saturs utt. 
4. Pasūtītājs ir tiesīgs, rakstveidā paziņojot Izpildītājam, Līgumu vienpusēji izbeigt:
4. ja Izpildītājs neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos;
4. ja tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;
4. ja Izpildītāja saimnieciskā darbība tiek apturēta ilgāk par 2 (divām) nedēļām.
4. ja Līgumu nav iespējams izpildīt tādēļ, ka Līguma izpildes laikā ir piemērotas attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, tajā skaitā, ja Pasūtītājam par tām kļuvis zināms Līguma darbības laikā neatkarīgi no tā, kad tās tika piemērotas. 
4. Ja Pasūtītājs vispār neizpilda kādu no Līguma izrietošajām saistībām, Pasūtītājs par katru no tām maksā Izpildītājam vienreizēju līgumsodu par katru neizpildes gadījumu 100,00 EUR (viens simts euro, 00 centi) apmērā.
4. Ja Pasūtītājs kādu no Līguma izrietošajām saistībām izpilda nepienācīgi vai neizpilda īstā laikā (termiņā),  Pasūtītājs par katru no pārkāpumiem maksā Izpildītājam: 
6. līgumsodu 0,5% apmērā no laikā neizpildītās saistības summas par katru nokavēto dienu, bet ne vairāk kā 10% no Līgumcenas, ja konkrētā saistība ir izsakāma summā, 
6. līgumsodu 15,00 EUR (piecpadsmit euro, 00 centi) apmērā par katru nokavēto darba dienu, bet ne vairāk kā 10% no Līgumcenas, ja konkrētā saistība nav izsakāma summā.
4. Līgumsoda samaksa neatbrīvo Pasūtītāju no turpmākas saistību izpildes, ja vien Puses nevienojas savādāk.
4. Pasūtītājam ir tiesības nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem un/vai citiem noslēgtajiem Līgumiem, kā arī tiesības no Līguma izrietošo maksājumu piedziņu nodot trešajām personām.

1. Garantija
5. Pakalpojumu gala rezultāta garantijas laiks ir atbilstošs tehniskajā specifikācijā norādītajam, no konkrēto Pakalpojumu pieņemšanas – nodošanas brīža un tam jābūt atbilstošam tehniskajā specifikācijā noteiktajām prasībām, ja tādas konkrētajam Pakalpojumam ir noteiktas.
5. Izpildītājs bez atsevišķas samaksas veic remontu visā tehniskajās specifikācijās noteiktajā garantijas termiņā, izņemot gadījumus, ja bojājums radies nepareizas ekspluatācijas rezultātā (un Pasūtītājs ticis informēts par pareizu ekspluatāciju). Izpildītājs nodrošina kvalificēta darbinieka ierašanos tehniskajās specifikācijās noteiktajā laikā no defektu (jebkādu) pieteikšanas brīža un defektu novēršanu 2 (divu) darba dienu laikā no pieteikšanas brīža. Termiņa pagarināšana var notikt, saskaņojot ar Pasūtītāju.

1. Nepārvarama vara
6. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā Puse (vai Puses) nevarēja ne paredzēt, ne novērst, ne ietekmēt, un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība.
6. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
6. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
6. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.


1. Konfidencialitāte un personas datu aizsardzība
7. Visa informācija, ko kāda no Pusēm sniedz otrai Līguma izpildes laikā, vai arī tā atklājas, pildot Līguma saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Puses precizē attiecīgās informācijas statusu.
7. Pusēm nav tiesību izpaust konfidenciālu informāciju trešajām personām bez otras Puses rakstiskas piekrišanas, kā arī izplatīt, pavairot, nodot Pakalpojuma sniegšanai saņemto materiālu. Katrai no Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas.
7. Puses pienākums ir nodrošināt, ka tās amatpersonas, darbinieki, konsultanti un citas personas, kuras izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm ar Līgumu.
7. Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktām personām šajos aktos noteiktos gadījumos, apjomā un kārtībā.
7. Līguma ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Datus), Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai, tajā skaitā, Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Līgumu un normatīvajos aktos noteikto. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem.
7. Apstrādājot personas datus, Puses nodrošina tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem).
7. Ja Līguma izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Līguma izpildes ietvaros saņemtos Datus Puses apņemas neuzglabāt ilgāk, kā tas nepieciešams mērķim, kam tie ir nodoti, un pēc Līgumā noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā. 
7. Gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.


1. Līguma darbības termiņš, grozījumu izdarīšana un Līguma izbeigšana
8. Līgums stājas spēkā ar tā abpusējas parakstīšanas dienu un ir spēkā 36 (trīsdesmit sešus) mēnešus vai līdz Līgumcenas sasniegšanai, atkarībā no tā, kurš nosacījums iestājas pirmais.
8. Ja 36 (trīsdesmit sešu) mēnešu laikā no Līguma spēkā stāšanās dienas Līguma summa nav apgūta, puses var izskatīt iespēju pagarināt Līguma darbības termiņu uz 12 (divpadsmit) mēnešiem, nepārsniedzot Līguma 2.2.punktā noteikto Līguma summu.
8. Pasūtītājs ir tiesīgs vienpusēji izbeigt Līgumu, par to rakstveidā paziņojot Izpildītājam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:
2. Izpildītājs neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos;
2. ja tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Izpildītāja likvidācijas procesa uzsākšanu;
2. ja Izpildītāja saimnieciskā darbība ir apturēta ilgāk par 2 (divām) nedēļām;
2. Izpildītājs vairāk kā par 15 (piecpadsmit) darba dienām kavē abpusēji saskaņoto Pakalpojumu sniegšanas termiņu;
2. Izpildītājs vismaz 3 (trīs) reizes kavē Pakalpojumu izpildi;
2. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
2. Izpildītājs Līguma noslēgšanas vai Līguma izpildes laikā pārkāpis normatīvo aktu prasības attiecībā uz Līguma slēgšanu vai izpildi.
8. Pasūtītājs ir tiesīgs Līgumu ar Izpildītāju pārtraukt nekavējoties, rakstveidā par to paziņojot Izpildītājam, ja Izpildītājs apzināti Pasūtītājam sniedzis nepatiesu informāciju vai ar nolūku veicis prettiesiskas darbības.
8. Izpildītājs ir tiesīgs vienpusēji izbeigt Līgumu, par to rakstveidā paziņojot Pasūtītājam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:
4. Pasūtītājs vismaz 30 (trīsdesmit) dienas nepamatoti kavē Līgumā noteikto maksājumu saistību termiņu un Izpildītājs pienācīgi ir izpildījis savas Līgumā noteiktās saistības;
4. Pasūtītājs neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos.
8. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
8. Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja Pusēm tiek noteiktas vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, tajā skaitā, ja Pasūtītājam par tām kļuvis zināms Līguma darbības laikā neatkarīgi no tā, kad tās tika piemērotas. 
8. Līguma 9.3., 9.4. un 9.5. punktos noteiktajos gadījumos, ja Pasūtītājs uzskata noteiktu Pakalpojumu apjomu par pieņemamu, Pusēm ir pienākums noformēt atbilstošu aktu par attiecīgo Pakalpojumu apjoma pieņemšanu un veikt savstarpējos norēķinus, kā arī Pasūtītāja pieņemto Pakalpojumu apjoma izpildes procesā saņemtās dokumentācijas nodošanu uz Līguma izbeigšanas dienu. Pasūtītājs norēķinās ar Izpildītāju tikai pēc Pakalpojumu pieņemšanas – nodošanas akta abpusējas parakstīšanas un Izpildītāja rēķina saņemšanas.
8. Jebkādas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, spēkā paliek iepriekšējie Līguma noteikumi.
8. Līguma grozījumi pieļaujami Publisko iepirkumu likuma (turpmāk – PIL) 61. pantā noteiktajos gadījumos un kārtībā, tostarp:
9. iestājoties jebkādiem apstākļiem, kas atbilst jebkuriem no PIL 61. panta otrajā un trešajā daļā minētajiem priekšnoteikumiem;
9. grozījumi var attiekties uz izmaiņām termiņos, ja izmaiņām par pamatu ir jauni vai iepriekš neparedzēti, objektīvi apstākļi, kas radušies pēc Līguma noslēgšanas, Līguma izpildes laikā un kas Līguma slēgšanas brīdī nepastāvēja vai nebija saprātīgi un precīzi prognozējami;
9. grozījumu apjoms ir neierobežots, ciktāl PIL attiecībā par konkrētiem grozījumiem nenosaka citādāk. Puse, kura iniciē izmaiņas, iesniedz otrai Pusei rakstveidā pamatojošu iesniegumu, pēc kā Puses lemj par izmaiņu pieļaujamību.

1. Citi noteikumi
9. Kā atbildīgo un pilnvaroto personu par Līguma izpildi, Pakalpojuma pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nozīmē______, tālr. _____, e-pasta adrese: ______, un no Izpildītāja puses Izpildītājs nozīmē _______, tālr. _________, e-pasts:_______, izmaiņu personālsastāvā gadījumā vienpusēji elektroniski informējot otru Pusi. 
9. Dokumenti, ziņas vai cita korespondence, kas ierakstītā sūtījumā nosūtīta uz Līgumā norādīto Puses adresi, strīda gadījumā uzskatāma par saņemtu 7 (septītajā) dienā pēc sūtījuma nodošanas pasta iestādē.
9. Pasūtītājs ir tiesīgs Līgumu vienpusēji izbeigt, ja Izpildītājs ilgāk kā par mēnesi neizpilda pielīgtās saistības, un saistību neizpildi nav novērsis pat pēc brīdinājuma saņemšanas. Šādā gadījumā Pasūtītājs ir tiesīgs pieņemt un apmaksāt izpildi tās faktiskajā apjomā, par ko Puses noformē attiecīgu pieņemšanas-nodošanas aktu, vai arī atteikt pieņemšanu, šādā gadījumā Izpildītājam atgriežot Pasūtītājam jau saņemto finansējumu.
9. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
9. Puses ievēro vispārpieņemtos nepārvaramas varas (Force majeure) noteikumus.
9. Līgums sagatavots latviešu valodā uz ___ (______) lapām, noformēts elektroniskā dokumenta veidā. Pusēm  ir pieejams Līgums elektroniskā formātā. Līgumam tā noslēgšanas dienā ir šādi pielikumi: 
5. __.pielikums „Tehniskā specifikācija” uz __ lapām; (norāda pēc nepieciešamības)
5. __.pielikums „Finanšu piedāvājums” uz __ lapas. (norāda pēc nepieciešamības)
5. u.c.
1.  Pušu rekvizīti un paraksti

	Pasūtītājs: 
Rīgas Stradiņa universitāte
Reģ. Nr. 90000013771
Dzirciema iela 16, Rīga, LV-1007
Banka: AS “Swedbank”
S.W.I.F.T.  HABALV22
Konts LV02HABA0551000376050
Banka: AS “SEB banka”
S.W.I.F.T. UNLALV2X
Konts LV28UNLA0050013752619

Amats
Vārds, Uzvārds
(norāda pēc nepieciešamības)


__________________________
                   (paraksts)

	
	Izpildītājs:
SIA „__________”
Reģ. Nr. _______________________
________________________________
Banka:  “_____________________”
S.W.I.F.T. ____________________
Konts: ________________________




Amats
Vārds, Uzvārds
(norāda pēc nepieciešamības)


__________________________
                     (paraksts)




ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

